Φρειδερίκος Λουδοβίκος του Σλέσβιχ-Χόλσταϊν-Σόντερμπουργκ-Μπεκ

Ο Φρειδερίκος Λουδοβίκος, δανικά Frederick Louis (6 Απριλίου 1653 - 7 Μαρτίου 1728) από τον Οίκο του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1719 - 1728).

 Ήταν ο δευτερότοκος γιος του Αυγούστου Φίλιππου, δούκα του Σλέσβιχ-Χόλσταϊν-Σόντερμπουργκ-Μπεκ και της Μαρίας Σίβυλλας, κόρης του Γουλιέλμου Λουδοβίκου, κόμη του Νάσσαου-Σααρμπρύκεν. Γεννήθηκε στο Μπεκ. Ο πατέρας του απεβίωσε το 1675 και τον διαδέχθηκε ο πρωτότοκος Αύγουστος, ο οποίος απεβίωσε το 1689. Αυτόν διαδέχθηκε ο μόνος γιος του Φρειδερίκος Γουλιέλμος Α΄, που σκοτώθηκε το 1719 στη μάχη του Φρανκαβίλλα της Σικελίας. Απέκτησε δύο κόρες, έτσι τον διαδέχθηκε ο θείος του Φρειδερίκος Λουδοβίκος. Το 1671 ήταν σαλπιγκτής του ιππικού στο Σύνταγμα φον Έλλερ στον στρατό του Βρανδεμβούργου. Το 1675 συμμετείχε στη μάχη του Φέρμπελιν ως ίλαρχος και το επόμενο έτος ήταν συνταγματάρχης των Δραγόνων του Χόλσταϊν. Διορίστηκε αντιστράτηγος και κυβερνήτης του Βέζελ το 1690. Τρία έτη μετά διορίστηκε γενικός διοικητής στο δουκάτο της Πρωσίας. Το 1701 έλαβε τη διάκριση του Τάγματος του Μέλανος Αετού από τον Φρειδερίκο Α΄ της Πρωσίας και σύντομα ορίστηκε κυβερνήτης της Ανατολικής Πρωσίας και κυβερνήτης της Καινιξβέργης. Κατά τη δάρκεια του Πολέμου της Ισπανικής Διαδοχής συμμετείχε στη μάχη του Άουντεναρντε (1708), στη μάχη του Μαλπλακέ (1709) και στις πολιορκίες των Λιλ, Μονς και Τουρναί. Προήχθη σε στρατάρχη (1713). Κατά τη διάρκεια του Μεγάλου Βορείου Πολέμου κράτησε ουδετερότητα στην Ανατολική Πρωσία. Απεβίωσε το 1728 στην Καινιξβέργη σε ηλικία 75 ετών και τάφηκε στον καθεδρικό ναό της πόλης, δίπλα στη σύζυγό του. Τον διαδέχθηκαν οι γιοί του: ο Φρειδερίκος Γουλιέλμος Β΄ (και μετά ο γιος του Φρειδερίκος Γουλιέλμος Γ΄), ο Κάρολος Λουδοβίκος και ο Πέτρος Αύγουστος. Το 1732 ο πρώτος γιος του αγόρασε το Μπεκ από τη Μαρία Αντωνία και έτσι ενώθηκε ο τίτλος του δούκα του Μπεκ με τα εδάφη του Μπεκ, αλλά το 1745 πωλήθηκε πάλι. Νυμφεύτηκε το 1685 τη Λουίζα Καρλόττα του Ολδεμβούργου, κόρη του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και είχε τέκνα: Δωροθέα 1685-1761, παντρεύτηκε τον Γεώργιο Φρειδερίκο Κάρολο των Χοεντσόλερν, μαργράβο του Βρανδεμβούργου-Μπαϊρόιτ. Φρειδερίκος Γουλιέλμος Β΄ 1687-1749, δούκας του Σλέσβιχ-Χόλσταϊν-Σόντερμπουργκ-Μπεκ Κάρολος Λουδοβίκος 1690-1774, δούκας του Σλέσβιχ-Χόλσταϊν-Σόντερμπουργκ-Μπεκ Φίλιππος Γουλιέλμος 1693-1729. Λουίζα Αλμπερτίνα 1694-1773, παντρεύτηκε τον Αλβέρτο Σιγισμούνδο του Ζέεγκουτ-Στανισλάβσκι Πέτρος Αύγουστος 1697-1775, δούκας του Σλέσβιχ-Χόλσταϊν-Σόντερμπουργκ-Μπεκ Σοφία Ερριέττα 1698-1768, παντρεύτηκε τον Αλβέρτο Χριστόφορο, βουργράβο & κόμη του Ντόνα-Σλόμπιττεν-Λάιστεναου Καρλόττα 1700-1785, ηγουμένη του αββαείου του Κβέντλινμπουργκ Albinus, Robert (1985). Lexikon der Stadt Königsberg Pr. und Umgebung (in German). Leer: Verlag Gerhard Rautenberg. p. 371. ISBN 3-7921-0320-6. Th. Hirsch (1878), "Friedrich Ludwig, Herzog von Schleswig-Holstein-Beck", Allgemeine Deutsche Biographie (ADB) (in German), 8, Leipzig: Duncker & Humblot, p. 284 Huberty, Michel; Alain Giraud; F. and B. Magdelaine (1994). L'Allemagne Dynastique Tome VII Oldenbourg (in French). France. pp. 79, 97, 118, 141. ISBN 2-901138-07-1.